กู้เรือฟีนิกซ์สำเร็จแล้ว จีนขอบคุณไทยทุ่มเทและจริงใจ
ปฏิบัติการกู้เรือฟีนิกซ์เป็นไปตามแผน จนสามารถดึงเรือโผล่เหนือน้ำทะเลแล้ว เหลือเคลื่อนย้ายขึ้นบกคาดถ้าไม่มีปัญหาสภาพอากาศหรือติดขัดด้านเทคนิคจะนำซากเรือขึ้นบกได้เร็วๆนี้ รอง ผบ.ตร.เผยทุกกระบวนการกู้เป็นไปตามขั้นตอนทางเทคนิคที่คำนึงถึงความปลอดภัยอย่างสูงสุด ด้าน บิ๊กโจ๊ก รรท.ผบช.สตม.เชื่อเมื่อกู้เรือได้และคดีถึงที่สุดจะสามารถเรียกความเชื่อมั่นจากนักท่องเที่ยวชาวจีนได้อย่างแน่นอน ส่วนรองกงสุลใหญ่จีนประจำสงขลา ระบุรัฐบาลจีนขอบคุณรัฐบาลไทยที่ทุ่มเททรัพยากรบุคคลและงบประมาณในการกู้เรือครั้งนี้อย่างมหาศาล,เจ้าหน้าที่,กู้เรือฟีนิกซ์, ไดร์วิ่งล่มกลางทะเล อันดามันได้สำเร็จแล้ว โดยเมื่อเวลา 09.00 น. วันที่ 17 พ.ย. พล.ต.อ.รุ่งโรจน์ แสงคร้าม รอง ผบ.ตร. พล.ต.ต.สุรเชษฐ์ หักพาล รรท.ผบช.สตม.เดินทางด้วยเฮลิคอปเตอร์ ไปติดตามความคืบหน้าการกู้เรือฟีนิกซ์ล่มบริเวณเกาะเฮ ทะเลอันดามัน ใกล้ จ.ภูเก็ต ทำให้นักท่องเที่ยวจีนเสียชีวิตหลายสิบคน ขณะที่ตำรวจท่องเที่ยวนำสื่อมวลชนไทย และต่างประเทศ 40 คน ลงเรือปะการังของกรมทรัพยากรธรรมชาติและสิ่งแวดล้อม เดินทางไปติดตามภารกิจด้วย พบเจ้าหน้าที่กู้เรือขึ้น มาโผล่เหนือน้ำทะเลแล้วในสภาพที่พังยับ เหลือขั้นตอนการเคลื่อนย้ายขึ้นบกเท่านั้น,ต่อมาที่ห้องประชุมท่าเรือน้ำลึกภูเก็ต ต.วิชิต อ.เมืองภูเก็ต นายหลี ชุ่น ฝู รองกงสุลใหญ่จีนประจำสงขลา พร้อมด้วย พล.ต.อ.รุ่งโรจน์ แสงคร้าม รอง ผบ.ตร. พล.ต.ต.สุรเชษฐ์ หักพาล รรท.ผบช. สตม.ร่วมแถลงข่าวภารกิจ โดยมีผู้อำนวยการสำนักงานกงสุลจีนประจำภูเก็ต ในฐานะตัวแทนนายหลู่เจี้ยน เอกอัครราชทูตจีนประจำประเทศไทย ร่วมรับฟังและ ติดตามการกู้เรืออย่างใกล้ชิด ทั้งนี้ นายหลี ชุ่น ฝู กล่าวว่า รัฐบาลจีนขอขอบคุณรัฐบาลไทยที่ได้ทุ่มเททรัพยากรบุคคลงบประมาณในการกู้เรือฟีนิกซ์ครั้งนี้อย่างมหาศาล โดยรัฐบาลจีนเห็นถึงความจริงใจของรัฐบาลไทย,ด้าน พล.ต.อ.รุ่งโรจน์ แสงคร้าม รอง ผบ.ตร.กล่าวว่า สำหรับขั้นตอนการกู้เรือ ทีมปฏิบัติการวางสลิงและอุปกรณ์ใต้น้ำ จากนั้นทำการดึงเรือขึ้นมาที่ระดับ 1 เมตร แล้วทีมวิศวกรและนักประดาน้ำดำลงไป เพื่อตรวจสอบสภาพเรือและความพร้อม โดยเน้นความปลอดภัย หากเรืออยู่ในสภาพที่สมดุล จะสามารถดำเนินการดึงเรืออีก 30 เซนติเมตร แล้วตรวจสอบอีกครั้ง จนกู้ได้สำเร็จเหลือเคลื่อนขึ้นบกเท่านั้น ถ้าไม่มีอะไรติดขัดทั้งสภาพอากาศและติดขัดทางเทคนิคคงนำขึ้นบกได้เร็วๆนี้ ทุกกระบวนการเป็นไปตามขั้นตอนทางเทคนิคที่จะต้องคำนึงถึงความปลอดภัยอย่างสูงสุด ห้ามผู้ไม่มีส่วนเกี่ยวข้องเข้าไปในเขตพื้นที่รัศมี 1 กม. เนื่องจากใต้น้ำมีการวางทุ่นและวางสลิงโดยรอบพื้นรัศมี 1 กม. ขณะที่มีการดำเนินการกู้เรือทุกขั้นตอน ทีมผู้เชี่ยวชาญจากประเทศสิงคโปร์ และทีมวิศวกรดำเนินการบันทึกภาพไว้ เพื่อความโปร่งใสในการปฏิบัติงานด้วย,ส่วน พล.ต.ต.สุรเชษฐ์ หักพาล รรท.ผบช.สตม. กล่าวว่า ชาวไทยและชาวจีนมีความสัมพันธ์ที่ใกล้ชิดมาอย่างยาวนาน ดังนั้น การเร่งหาสาเหตุของการเกิดเรือล่ม รัฐบาลให้ความสำคัญมาก เพื่อต้องการเยียวยาและแสดงออกถึงความจริงใจต่อญาติผู้เสียชีวิต จากเหตุการณ์ในครั้งนี้ โดยซากเรือฟีนิกซ์เป็นพยานหลักฐานที่สำคัญที่จะใช้เป็นข้อมูลในการหาสาเหตุของการเกิดอุบัติเหตุ สำหรับเหตุการณ์เรือล่มที่เกิดขึ้นส่งผลกระทบต่อประเทศและอุตสาหกรรมการท่องเที่ยวของชาวภูเก็ตเป็นอย่างมาก ในส่วนของการดำเนินคดีกับผู้ที่เกี่ยวข้องได้ดำเนินการอย่างจริงจัง รวมถึงเอาผิดกับพนักงานของรัฐที่มีส่วนเกี่ยวข้องด้วย,รรท.ผบช.สตม. กล่าวอีกว่า สำหรับการสร้างภาพลักษณ์ด้านการท่องเที่ยว เชื่อว่าเมื่อกู้เรือได้และ คดีถึงที่สุดจะสามารถเรียกความเชื่อมั่นจากนักท่องเที่ยวชาวจีนได้อย่างแน่นอน ทุกภาคส่วนต้องช่วยกันบูรณาการสร้างความปลอดภัยด้านการท่องเที่ยว ทั้งทางถนน ทางเรือ ขณะนี้มีการกวดขันจัดระเบียบท่าเทียบเรือทั้ง 24 แห่งในจังหวัดภูเก็ต จะต้องมีเจ้าหน้าที่จากสำนักงานเจ้าท่าภูมิภาคสาขาภูเก็ต ตำรวจท่องเที่ยว และหน่วยงานที่เกี่ยวข้องบูรณาการตรวจความปลอดภัยของคนและเรือก่อนปล่อยเรือออกจากท่า เป็นการเพิ่มมาตรการด้านความปลอดภัยให้แก่นักท่องเที่ยวและสร้างความเชื่อมั่นด้านการท่องเที่ยวให้กับจังหวัดภูเก็ตอีกทางหนึ่งด้วย
ปฏิบัติการกู้เรือฟีนิกซ์เป็นไปตามแผน จนสามารถดึงเรือโผล่เหนือน้ำทะเลแล้ว เหลือเคลื่อนย้ายขึ้นบกคาดถ้าไม่มีปัญหาสภาพอากาศ 
เรือฟีนิกซ์,นักท่องเที่ยวจีน,เกาะเฮ,ภูเก็ต,ข่าวทั่วไป